Λία Μεγάλου-Σεφεριάδη

Η Λία Μεγάλου-Σεφεριάδη είναι Ελληνίδα συγγραφέας, γεννημένη το 1945 στην Θεσσαλονίκη. 

Το 1965 μετοίκησε στην Αθήνα, όπου ζει μέχρι σήμερα. 

Το 1966, εμφανίστηκε για πρώτη φορά στο περιοδικό Εποχές με το διήγημα "Έντεκα γράμματα κι ένα υστερόγραφο"  με πρόλογο του Άγγελου Τερζάκη. Ξεκίνησε να δημοσιογραφεί, αλλά η δραστηριότητά της αυτή διακόπηκε εξαιτίας της δικτατορίας των συνταγματαρχών. Το 1969 συνίδρυσε τον εκδοτικό οίκο "Ρόμβος" και το ομώνυμο βιβλιοπωλείο.  

Τα εκδοθέντα από τον "Ρόμβο" βιβλία, διαπνεόμενα όλα από αντιδικτατορικό πνεύμα, παρουσιάστηκαν από το Εθνικό Κέντρο Βιβλίου στα πλαίσια της έρευνας "το πολιτικό βιβλίο στη διάρκεια της δικτατορίας"  σε σχετική έκθεση στη Στοά του Βιβλίου το 1997. Επίσης έχουν καταγραφεί σε ανάλογη έρευνα του Εθνικού Ιδρύματος Ερευνών.  

Το 1972, εκδόθηκε το πρώτο βιβλίο της, μια ποιητική συλλογή με τίτλο "Ο δραπέτης στο δέντρο" . Έκτοτε, έχει εκδώσει άλλα 19 βιβλία, όλα πεζά πλην ενός. Ποιήματα και  πεζά της έχουν μεταφραστεί στα αγγλικά, γαλλικά, γερμανικά, ιταλικά και ρουμανικά. Έχει επίσης ασχοληθεί με τη μετάφραση βιβλίων, κυρίως κοινωνικοπολιτικών,  και έχει συνεργαστεί με πλήθος ελληνικών και ξένων λογοτεχνικών περιοδικών, μεταξύ των οποίων με το ιστορικό περιοδικό Les Temps Modernes των J.P.Sartre-Simone de Beauvoir.  

Κείμενά της έχουν δημοσιευτεί στις εφημερίδες "Τα Νέα", "Αυγή", "Ελευθεροτυπία" κ.α. καθώς και στο Ημερολόγιο 2010 της Υπηρεσίας Προσφύγων του ΟΗΕ.  

Η Λ.Μ.-Σ. περιλαβάνεται σε πολλές ελληνικές και ξένες ανθολογίες καθώς και στη διδακτέα ύλη του Γυμνασίου-Λυκείου, αλλά και  στην ύλη του Κέντρου Εκπαιδευτικής Έρευνας (υπό την επιβλέψη του Υπουργείου Παιδείας).    

Τα βιβλία της Λ.Μ.-Σ. είναι τα ακόλουθα :  

1972 Ο δραπέτης στο δέντρο, ποιήματα, Ερμής  

1975 Οι κατακόμβες, πεζογραφήματα, Ερμής  

1979 Τα μικρούτσικα, παραμύθια, Ερμής  

1981 Εξάλλου ο Λένιν ήτο πολύ καλής οικογενείας, διηγήματα, Εξάντας, 3η έκδοση επαυξημένη Εκδόσεις Καστανιώτη 2003  

1983 Τα 92 συρτάρια, νουβέλα, Εξάντας  

1985 Το ξένο σώμα, μυθιστόρημα, Κέδρος  

1988  Η γυναίκα της άμμου, νουβέλα, Κέδρος, 3η έκδοση Εκδόσεις Καστανιώτη 1996  

1991  Ο Δρόμος είναι η χαρά, μυθιστόρημα, Κέδρος  

1996 Σαν το μετάξι, μυθιστόρημα, Εκδόσεις Καστανιώτη  

1997 Στις κρύπτες του χρόνου, ποιήματα, Εκδόσεις Καστανιώτη  

1999 Μια στιγμή στον Παράδεισο, μυθιστόρημα,Εκδόσεις Καστανιώτη  

2001 Γλυκιά καλοκαιριάτικη βραδιά, μυθιστόρημα,Εκδόσεις  Καστανιώτη  

2005 Κρυμμένες εικόνες, διηγήματα, Εκδόσεις Καστανιώτη  

2007 Έξι φορές η Τύχη, μυθιστόρημα, Εκδόσεις Καστανιώτη  

2008 Όλοι αυτοί οι άνθρωποι, μυθιστόρημα, Εκδόσεις Καστανιώτη  

2011 Κι όμως ανθίζει..., μυθιστόρημα, Μεταίχμιο  

2013 Ας είμαστε για μια φορά ευτυχισμένοι, μυθιστόρημα, Μεταίχμιο  

2016 Η Ελλάδα που αγαπήσαμε-Η Ελλάδα που αγαπούμε, ταξιδιωτική λογοτεχνία, Κέδρος  

2018 Οι σαράντα τρεις σιωπές, μυθιστόρημα, Κέδρος  

2020 Μέρες και νύχτες της ζωής μας, μυθιστόρημα, Κέδρος  

Μεταφράσεις βιβλίων :  

 Gisela Bonn, Χιπισμός-πρόκληση στην κοινωνία της ευημερίας,εκδ.  Ρόμβος και εκδ. Ελεύθερος Τύπος  
 Albert Szent-Gyorgyi, Ο τρελός πίθηκος, εκδ.Ρόμβος και εκδ.Γραμμή  
 Francis Vestin, Η εξουσία στα παιδιά, εκδ.Γραμμή  
 George Thayer, Το διεθνές εμπόριο όπλων, εκδ.Ρόμβος  
 L.Furst-P.Skrine, Νατουραλισμός, εκδ.Ερμής  
 Ιan Reid, To διήγημα, εκδ.Ερμής  
 Max Frisch, Ο Μπίντερμαν και οι εμπρηστές (θεατρικό), περ.Ausblicke  
 Gisele Lubsen, Watermark, εκδ.Καπόν  

Τα βιβλία της βρίσκονται σε πολλές εθνικές και πανεπιστημιακές βιβλιοθήκες της Ελλάδας και του εξωτερικού, καθώς επίσης στη Βιβλιοθήκη της Βουλής των Ελλήνων, στη Βιβλιοθήκη του Αμερικανικού Κογκρέσου και στη Βιβλιοθήκη του Αυστραλιανού Κοινοβουλίου.

Το 1979 της απονεμήθηκε το Βραβείο της Γυναικείας Λογοτεχνικής Συντροφιάς για "Τα μικρούτσικα" (παραμύθια για παιδιά προσχολικής και πρώτης σχολικής ηλικίας), εκδ.Ερμής

Το 2001, τιμήθηκε με το Α΄βραβείο Λογοτεχνίας  Ιπεκτσί (υπό την αιγίδα του ΟΗΕ) για το μυθιστόρημά της "Σαν το μετάξι" (εκδόσεις Καστανιώτη,1996).  

Το 2015  τιμήθηκε από την ΑΕΝΚ  για την προσφορά της στα ελληνικά γράμματα.  

Είναι ιδρυτικό μέλος της Εταιρείας Συγγραφέων.  

Πηγές : Εγκυκλοπαίδεια Πάπυρος-Λαρούς-Μπριτάνικα, Λεξικό  της Νεοελληνικής Λογοτεχνίας, εκδ.Πατάκη, αρχεία Εθνικού Κέντρου Βιβλίου, Διαδίκτυο  

Κατηγορία:Ελληνίδες συγγραφείς